виц за Господ
Господ казал на Адам:
- Ти и Ева сте съпружеска двойка. Време е да изпълниш своите задължения. Като начало иди да прегърнеш жена си!
Адам попитал:
- Господи, какво значи: "Да прегърнеш"?
Господ му обяснил с прости думи. Когато Адам се върнал, Бог го посъветвал:
- А сега иди да целунеш жена си!
Адам пак попитал:
- Господи, какво значи: "Да целунеш"?
Господ отново обяснил. Когато Адам пак дошъл, Господ му казал:
- А сега дойде моментът да обладаеш жена си.
Адам се поинтересувал:
- Господи, какво значи: "Да обладаеш"?
И Господ му обяснил всичко подробно. Адам тръгнал наперено, но след малко се върнал като попарен и попитал с недоумение:
- Господи, какво значи: "Боли ме главата"?